b"\n_START_ARTICLE_\nProblema del cam\xc3\xad m\xc3\xa9s llarg\n_START_PARAGRAPH_\nDins la teoria de grafs, el  problema del cam\xc3\xad m\xc3\xa9s llarg  \xc3\xa9s, donat un graf, trobar un cam\xc3\xad simple de longitud m\xc3\xa0xima. A difer\xc3\xa8ncia del problema del cam\xc3\xad m\xc3\xa9s curt, que es pot solucionar en temps polin\xc3\xb2mic en grafs sense cicles negatius, aquest problema \xc3\xa9s NP-complet, la qual cosa vol dir que la soluci\xc3\xb3 \xc3\xb2ptima no es pot trobar a temps polin\xc3\xb2mic a menys que P = NP._NEWLINE_El problema del cam\xc3\xad m\xc3\xa9s llarg t\xc3\xa9 una soluci\xc3\xb3 de programaci\xc3\xb3 din\xc3\xa0mica eficient en un graf dirigit ac\xc3\xadclic utilitzant selecci\xc3\xb3 topol\xc3\xb2gica. Tamb\xc3\xa9 es pot solucionar en un graf dirigit ac\xc3\xadclic invertint els pesos i utilitzant l'algorisme de Bellman-Ford (aquest enfocament no funciona en general perqu\xc3\xa8 crea cicles de pes negatiu)."